CELEX: 62011CA0073
Language: el
Date: 2013-01-24 00:00:00
Title: Υπόθεση C-73/11 P: Απόφαση του Δικαστηρίου (δεύτερο τμήμα) της 24ης Ιανουαρίου 2013 — Frucona Košice a.s. κατά Ευρωπαϊκής Επιτροπής, St. Nicolaus — trade a.s. (Αίτηση αναιρέσεως — Κρατικές ενισχύσεις — Διαγραφή κατά 65 % φορολογικής οφειλής στο πλαίσιο συλλογικής διαδικασίας πτωχεύσεως — Απόφαση διαπιστώνουσα το ασυμβίβαστο της ενισχύσεως προς την εσωτερική αγορά και διατάσσουσα την ανάκτησή της — Κριτήριο του ιδιώτη πιστωτή — Όρια του δικαστικού ελέγχου — Το Γενικό Δικαστήριο υποκαθιστά με το δικό του σκεπτικό τις παρατιθέμενες στην επίδικη απόφαση αιτιολογικές σκέψεις — Πρόδηλη πλάνη εκτιμήσεως — Παραμόρφωση αποδεικτικών στοιχείων)

9.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 71/2
            
         Απόφαση του Δικαστηρίου (δεύτερο τμήμα) της 24ης Ιανουαρίου 2013 — Frucona Košice a.s. κατά Ευρωπαϊκής Επιτροπής, St. Nicolaus — trade a.s.
   (Υπόθεση C-73/11 P) (1)
   
   (Αίτηση αναιρέσεως - Κρατικές ενισχύσεις - Διαγραφή κατά 65 % φορολογικής οφειλής στο πλαίσιο συλλογικής διαδικασίας πτωχεύσεως - Απόφαση διαπιστώνουσα το ασυμβίβαστο της ενισχύσεως προς την εσωτερική αγορά και διατάσσουσα την ανάκτησή της - Κριτήριο του ιδιώτη πιστωτή - Όρια του δικαστικού ελέγχου - Το Γενικό Δικαστήριο υποκαθιστά με το δικό του σκεπτικό τις παρατιθέμενες στην επίδικη απόφαση αιτιολογικές σκέψεις - Πρόδηλη πλάνη εκτιμήσεως - Παραμόρφωση αποδεικτικών στοιχείων)
   2013/C 71/03
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: Frucona Košice a.s. (εκπρόσωποι: P. Lasok QC, J. Holmes και B. Hartnett, barristers, O. Geiss, Rechtsanwalt)
   
      Αντίδικοι κατ’ αναίρεση: Ευρωπαϊκή Επιτροπή (εκπρόσωποι: K. Walkerová, L. Armati και B. Martenczuk), St. Nicolaus — trade a.s. (εκπρόσωπος: N. Smaho, δικηγόρος)
   
      Αντικείμενο
   
   Αίτηση αναιρέσεως κατά της αποφάσεως την οποία εξέδωσε το Γενικό Δικαστήριο (δεύτερο τμήμα) στις 7 Δεκεμβρίου 2010 επί της υποθέσεως T-11/07, Frucona Košice κατά Επιτροπής, και με την οποία απέρριψε προσφυγή με αντικείμενο την ακύρωση της αποφάσεως C(2006) 2087 τελικό της Επιτροπής, της 7ης Ιουνίου 2006, σχετικά με την κρατική ενίσχυση που χορήγησε η Σλοβακία στη Frucona Košice, υπό τη μορφή διαγραφής εκ μέρους της αρμόδιας φορολογικής αρχής φορολογικής οφειλής στο πλαίσιο συλλογικής διαδικασίας αφερεγγυότητας (κρατική ενίσχυση αριθ. C-25/2005, πρώην ΝΝ/2005), καθόσον με την επίδικη απόφαση το εν λόγω μέτρο κρίνεται ασύμβατο προς την κοινή αγορά και καλείται η Σλοβακία να προβεί στην ανάκτηση του συνόλου της ενισχύσεως.
   
      Διατακτικό
   
   Το Δικαστήριο αποφασίζει:
   
               1)
            
            
               Αναιρεί την απόφαση του Γενικού Δικαστηρίου της Ευρωπαϊκής Ένωσης της 7ης Δεκεμβρίου 2010, T-11/07, Frucona Košice κατά Επιτροπής.
            
         
               2)
            
            
               Αναπέμπει την υπόθεση ενώπιον του Γενικού Δικαστηρίου, προκειμένου τούτο να κρίνει επί των προβληθέντων ενώπιόν του λόγων ακυρώσεως επί των οποίων το ίδιο δεν αποφάνθηκε.
            
         
               3)
            
            
               Επιφυλάσσεται ως προς τα δικαστικά έξοδα.
            
         
      (1)  ΕΕ C 130 της 30.4.2011.